
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 71
                                                              din 29 martie 2018
privind preluarea unor contracte de concesiune
Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 5.750/02.03.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările și completările ulterioare, coroborat cu prevederile art. 45 alin (6) din Legea nr. 215/2001, Legea administrației publice locale, republicată, cu modificările și completările ulterioare;

Având în vedere cererea înregistrată la Municipiul Sighişoara sub nr. 32.412/04.12.2017, prin care domnul Holom Dumitru solicită preluarea de către I.I. Holom Samfira a contractului de concesiune nr. 98/5225/16.06.2003, așa cum a fost modificat și completat prin actul adițional nr. 1/27.11.2007, încheiat între Consiliul Local Sighișoara, în calitate de concedent şi S.C. Fragus Trans S.R.L., în calitate de concesionar, având ca obiect preluarea în concesiune a terenului situat în Municipiul Sighișoara, str. Crizantemelor, nr. 39, înscris în C.F. nr. 9516, sub nr. top. 3495/24, în suprafaţă de 22 mp., în vederea construirii unei terase închise, ca urmare a radierii din Registrul Comerțului a societății Fragus Trans S.R.L. al cărei reprezentant a fost, dar și a faptului că I.I. Holom Samfira își are sediul profesional în Municipiul Sighișoara, str. Crizantemelor, nr. 39, bl. 410, ap. 4, precum și a faptului că dânsul împreună cu soția, Holom Samfira, sunt proprietarii apartamentului situat la adresa mai sus menționată, înscris în C.F. nr. 50330-C1-U1 Sighișoara(nr. C.F. vechi 9516/IV), nr. cad. 50330-C1-U1;

Având în vedere contractul de concesiune nr. 98/5225/16.06.2003, așa cum a fost modificat și completat prin actul adițional nr. 1/27.11.2007, încheiat între Consiliul Local Sighișoara, în calitate de concedent şi S.C. Fragus Trans S.R.L., în calitate de concesionar, având ca obiect preluarea în concesiune a terenului situat în Municipiul Sighișoara, str. Crizantemelor, nr. 39, înscris în C.F. nr. 9516, sub nr. top. 3495/24, în suprafaţă de 22 mp., în vederea construirii unei terase închise;

Având în vedere cererea înregistrată la Municipiul Sighişoara sub nr. 2.300/26.01.2018, prin care Antochi Eugen și Pădureanu Mihaela solicită preluarea contractului de concesiune nr. 3/2326/23.04.2007, încheiat între Consiliul Local al Municipiului Sighişoara, în calitate de concedent şi S.C. Oliflor Com S.R.L., în calitate de concesionar, având ca obiect preluarea în concesiune a terenului situat în Municipiul Sighișoara, str. Crizantemelor, nr. 10, înscris în C.F. nr. 9484, sub nr. top. 3485/57, în suprafaţă de 5,60 mp., în vederea construirii unei terase și scări acces, ca urmare a dobândirii în proprietate a spațiului comercial situat în Municipiul Sighișoara, str. Crizantemelor, nr. 10, bl. 444, , înscris în C.F. nr. 51381-C1-U7 (nr. C.F. vechi 9484/III), sub nr. top. 3485/57/III, în baza contractului de vânzare-cumpărare autentificat de B.I.N. Urian Marilena cu încheierea de autentificare nr. 1187/12.08.2014;

 Având în vedere contractul de concesiune nr. 3/2326/23.04.2007, încheiat între Consiliul Local al Municipiului Sighişoara, în calitate de concedent şi S.C. Oliflor Com S.R.L., în calitate de concesionar, având ca obiect preluarea în concesiune a terenului situat în Municipiul Sighișoara, str. Crizantemelor, nr. 10, înscris în C.F. nr. 9484, sub nr. top. 3485/57, în suprafaţă de 5,60 mp., în vederea construirii unei terase și scări acces;
Având în vedere prevederile art. 234 - 235 şi art.  871 - 873 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 31/1990 privind societăţile, republicată, cu modificările şi completările ulterioare;
Având în vedere prevederile Ordonanţei de Urgenţă a Guvernului nr. 54/2006 privind regimul contractelor de concesiune de bunuri proprietate publică, cu modificările şi completările ulterioare, precum şi prevederile Normelor metodologice de aplicare a Ordonanţei de Urgenţă a Guvernului nr. 54/2006, aprobate prin Hotărârea Guvernului nr. 168/2007;
Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, precum şi prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere prevederile art. 1, pct. c) din anexa nr. 8 „Nivelul taxelor și chiriilor pentru bunurile aparținând domeniului public și privat al Municipiului Sighișoara” la Hotărârea Consiliului Local Sighișoara nr. 201/28.12.2017 privind stabilirea impozitelor şi taxelor locale pentru anul  2018;

Având în vedere că prin preluarea acestor concesiuni se aduc venituri suplimentare la bugetul local;

Având în vedere că în urma preluării contractelor de concesiune nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 5.749/02.03.2018, prin care, se propune preluarea contractelor de concesiune menţionate mai sus, îndeplinindu-se prevederile legale în acest sens;
            Având în vedere avizele favorabile ale tuturor comisiilor pe domenii de specialitate;
 În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare,

HOTĂRĂŞTE:
Art. 1. (1) Se aprobă preluarea, începând cu data de 16.04.2018, a contractului de concesiune nr. 98/5225/16.06.2003, așa cum a fost modificat și completat prin actul adițional nr. 1/27.11.2007, încheiat între Consiliul Local Sighișoara, în calitate de concedent şi S.C. Fragus Trans S.R.L., în calitate de concesionar, având ca obiect preluarea în concesiune a terenului situat în Municipul Sighișoara, str. Crizantemelor, nr. 39, înscris în C.F. nr. 9516, sub nr. top. 3495/24, în suprafaţă de 22 mp., în vederea construirii unei terase închise, de către Î.I. Holom Samfira, ca urmare a radierii din Registrul Comerțului a societății Fragus Trans S.R.L. al cărei reprezentant a fost domnul Holom Dumitru, dar și a faptului că I.I. Holom Samfira își are sediul profesional în Municipiul Sighișoara, str. Crizantemelor, nr. 39, bl. 410, ap. 4, precum și a faptului că dânsul împreună cu soția, Holom Samfira, sunt proprietarii apartamentului situat la adresa mai sus menționată, înscris în C.F. nr. 50330-C1-U1 Sighișoara(nr. C.F. vechi 9516/IV), nr. cad. 50330-C1-U1.

(2) Redevenţa este de 3 lei/mp./an, respectiv 66 lei/an, calculată conform art. 1, pct. c) din anexa nr. 8 „Nivelul taxelor și chiriilor pentru bunurile aparținând domeniului public și privat al Municipiului Sighișoara” la Hotărârea Consiliului Local Sighișoara nr. 201/28.12.2017 privind stabilirea impozitelor şi taxelor locale pentru anul 2018 și se va indexa trimestrial cu indicele de inflaţie.

(3) Durata rămasă a concesiunii este de 34 (treizeci și patru) ani și 2 (două) luni, din durata inițială  de 49 (patruzeci și nouă) ani, rămasă din contractul de concesiune, cu posibilităţi de prelungire.
(4) Restul clauzelor contractuale îşi menţin valabilitatea între Consiliul Local Sighişoara, prin Municipiul Sighișoara şi Î.I. Holom Samfira.
Art. 2. (1) Se aprobă preluarea, începând cu data de 01.04.2018, a contractului de concesiune nr. 3/2326/23.04.2007, încheiat între Consiliul Local al Municipiului Sighișoara, în calitate de concedent şi S.C. Oliflor Com S.R.L., în calitate de concesionar, având ca obiect preluarea în concesiune a terenului situat în Municipiul Sighișoara, str. Crizantemelor, nr. 10, înscris în C.F. nr. 9484, sub nr. top. 3485/57, în suprafaţă de 5,60 mp., în vederea construirii unei terase și scări de acces, de către Antochi Eugen și Pădurean Mihaela, ca urmare a dobândirii în proprietate a spațiului comercial situat în Municipiul Sighișoara, str. Crizantemelor, nr. 10, bl. 444,  înscris în C.F. nr. 51381-C1-U7 (nr. C.F. vechi 9484/III), sub nr. top. 3485/57/III, în baza contractului de vânzare-cumpărare autentificat de B.I.N. Urian Marilena cu încheierea de autentificare nr. 1187/12.08.2014.
(2) Redevenţa este de 3,29 lei/mp./an, respectiv 18,42 lei/an, valoare calculată și indexată ținând cont de valoarea aplicabilă pentru redevența percepută fostului concesionar al terenului, S.C. Oliflor S.R.L., potrivit contractului de concesiune nr. 3/2326/23.04.2007 și se va indexa semestrial cu indicele de inflaţie.
(3) Durata concesiunii este de 9 (nouă) ani și 1 (una) lună, din durata inițială de 49 (patruzeci și nouă) ani, rămasă din contractul de concesiune, cu posibilităţi de prelungire.
(4) Restul clauzelor contractuale îşi menţin valabilitatea între Consiliul Local Sighişoara, prin Municipiul Sighișoara şi Antochi Eugen și Pădurean Mihaela.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare - Direcţia Economică și Biroul Juridic din cadrul Municipiului Sighişoara. 

Art. 4. Prin grija doamnei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoștinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  1 ex. Arhitectul Șef;

  3 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;
  1 ex. Î.I. Holom Samfira;
  1 ex. Antochi Eugen și Pădurean Mihaela.
14 ex.

B.A. 

